Na temelju članka 32. Statuta Općine Ivanska (Službeni vjesnik br.01/13 i 11/13) i članka 20. stavka 23. Pravilnika o provedbi Mjere 07 „Temeljne usluge i obnova sela u ruralnim područjima“ iz Programa ruralnog razvoja Republike Hrvatske za razdoblje od 2014. – 2020. godine (»Narodne novine«, broj 71/16.), Općinsko vijeće Općine Ivanska na 25. sjednici održanoj 07.travanja 2017. godine donijelo je

O D L U K U

o davanju suglasnosti za provedbu ulaganja na području Općine Ivanska

**Članak 1.**

U svrhu prijave na natječaj iz Mjere 07, Pravilnika o provedbi Mjere 07 „Temeljne usluge i obnova sela u ruralnim područjima“ iz Programa ruralnog razvoja Republike Hrvatske za razdoblje od 2014. – 2020. godine (»Narodne novine«, broj 71/16.) ( u daljnjem tekstu: Pravilnik), Podmjere 7.4. – Ulaganja u pokretanje, poboljšanje ili proširenje lokalnih temeljnih usluga za ruralno stanovništvo, uključujući slobodno vrijeme i kulturne aktivnosti te povezanu infrastrukturu«, tip operacije 7.4.1. "Ulaganja u pokretanje, poboljšanje ili proširenje lokalnih temeljnih usluga za ruralno stanovništvo, uključujući slobodno vrijeme i kulturne aktivnosti te povezanu infrastrukturu" te ostvarivanja bespovratne potpore, Općinsko vijeće Općine Ivanska ovom Odlukom daje suglasnost za provedbu ulaganja na području Općine Ivanska i to projekta pod nazivom: "Pješačko-biciklistička staza uz kanal“.

**Članak 2.**

Projekt „Pješačko-biciklistička staza“ usklađen je sa Programom ukupnog razvoja

Općine Ivanska za razdoblje 2014. – 2020. godine u okviru:

**- Strateški cilj 3:** Poboljšanje i unapređenje uvjeta življenja stanovništva Općine Ivanska, uključujući prirodnu, komunalnu i društvenu infrastrukturu te njihovo održavanje i očuvanje

- **Prioritet 3.3.:** Unapređenje prometne povezanosti i jačanje prometne sigurnosti stanovništva i njihovih gostiju sa svojom mjerom

- **Mjera: 3.3.3**. Izgradnja i opremanje pješačkih, biciklističkih i šumskih staza i puteva.

**Članak 3**.

Sukladno naprijed navedenim člancima, Općinsko vijeće Općine Ivanska suglasno je da se projekt: „Pješačko-biciklistička staza uz kanal“, provede na području naselja Ivanska.

Općinsko vijeće Općine Ivanska prihvaća sudjelovanje Općine Ivanska u sufinanciranju projekta u preostalom iznosu koji će se utvrditi po donošenju Odluke o dodjeli sredstava od Agencije za plaćanje u poljoprivredi, ribarstvu i ruralnom razvoju kojom se utvrđuju prihvatljivi troškovi i najviši iznos javne potpore, a po donošenju Odluke o prihvatljivosti i Ugovora o financiranju temeljem objavljenog natječaja u okviru Provedbe mjere 7, tip operacije 7.4.1. "Ulaganja u pokretanje, poboljšanje ili proširenje lokalnih temeljnih usluga za ruralno stanovništvo, uključujući slobodno vrijeme i kulturne aktivnosti te povezanu infrastrukturu".

**Članak 4.**

Prijavitelj i korisnica potpore je Općina Ivanska, te se ovlašćuje općinski načelnik Općine Ivanska za potpisivanje svih potrebnih akata za realizaciju projekta iz članka 1. ove Odluke.

**Članak 5.**

Sastavni dio ove Odluke čini Prilog Opisa projekta, sukladno odredbi članka 20. stavka 23. Pravilnika.

**Članak 6.**

Ova odluka stupa na snagu osmog dana od dana objave u Službenom vjesniku Općine Ivanska .

BJELOVARSKO-BILOGORSKA ŽUPANIJA

OPĆINA IVANSKA

OPĆINSKO VIJEĆE

KLASA:302-02/17-01/3

URBROJ:2110/02-01-17-2

Ivanska,07.04.2017. PREDSJEDNICA:

Ivana Peršić v.r.